Правила 
за провеждане на конкурси за извършване на допълнителни дейности в ДГ „Славейче“с.Лесново

1. [bookmark: _GoBack]Обявяване на конкурса за кандидати на сайта на детската градина и на сайта на Община Елин Пелин – 01.10.2024г.
2. Прием на документи на кандидатите за ръководители на ДОД – 02.10.2024г.-10.10.2024г.
3. Конкурсът се провежда по документи от комисия, определена със заповед на Директора на детското заведение.
4. Разглеждане на заявленията на кандидатите от комисията – 14.10.2024-16.10.2024г.
· Приложение 1 – документи за кандидатстване:
(1) Заявление за участие, по образец (Приложение № 1), което съдържа адрес или
 седалище на кандидата, телефон за контакт и електронен адрес.
(2) Удостоверение за актуално състояние или посочване на единен идентификационен код /ЕИК/, когато участникът е юридическо лице/ЮЛНЦ, а когато е физическо лице -  посочват се три имена и ЕГН в самото заявление. Когато не е приложено Удостоверение за актуално състояние, комисията прави справка за актуално състояние на кандидата в ТРРЮЛНЦ.
(3) Декларация на основание чл. 220, ал. 1 от Закона за предучилищното и училищното образование, че педагогическият специалист, когато това е приложимо, не е извършвал срещу заплащане обучение или подкрепа през предходната учебна година по смисъла на чл. 178, ал. 1, т. 2 - 7 и 14 и чл. 187, ал. 1, т. 2 и 4 на деца, с които работи в детската градина, ако това заплащане е от името и за сметка на родителите на децата. Декларацията се изготвя и попълва от съответния педагогически специалист по образец – Приложение № 2.
(4) Валидно свидетелство за съдимост на участника в конкурса, респ. на управителите/представляващите ЮЛ или ЮЛНЦ, както и на специалистите в списъка по ал. 8 на този член.
(5) Референции от институции и организации за дейността на кандидата в определената ДОД - до 5 на брой. Изискването не се прилага за новоучредени дружества и юридически лица с нестопанска цел.
 (6) Списък с имената на всички специалисти, които ще осъществяват определената ДОД в съответната детска градина.
(7) Документи, удостоверяващи професионалната квалификация и/или педагогическата правоспособност на преподавателите за определената ДОД, ако за съответната дейност се изискват такива - дипломи, удостоверения, сертификати и др.
(8) Документи, удостоверяващи професионалния опит на преподавателите, които ще осъществяват определената ДОД в съответната детска градина - копия на трудова книжка, служебна книжка, осигурителна книжка, удостоверение от НОИ.
(9) Когато конкурсът е обявен за спортни услуги като ДОД, лицата следва да предоставят документи, удостоверяващи, че са лицензираните спортни организации и/или членуващи в тях спортни клубове, вписани в публичния национален регистър на Министерство на младежта и спорта. 
(10) Програма за обучение на децата за ДОД за съответната учебна тодина, която да е представена на български език, като продължителността на занятията по възрастови групи се определят съгласно изискванията на чл. 25 от Наредба № 5/3.06.2016 г. за предучилищното образование.
(11) Индивидуална цена за обучение за един учебен час според възрастта на детето за определената ДОД - Оферта. 
а) В офертата изирично следва да е посочено дали участникът в конкурса ще прилага политика за социална отговорност спрямо децата в съответната детска градина по смисъла на чл. 15, ал. 5 от настоящата наредба или не;
б) В офертата изрично следва да е посочено дали участникът в конкурса ще начислява отделно, от определаната индивидуална такса, суми за учебни помагала и материали или тя е включено в индивидуалната цена.
· Приложение 2 – критерии за оценка на оферти:
(1) Степен на квалификация на преподавателите в определената ДОД - максимален брой точки 25. 
Максималният брой точки се образува по следните показатели за всеки един от преподавателите: 
а) за средно образование, пряко свързано с определената ДОД – 5 т.
б) за степен бакалавър, пряко свързана с определената ДОД - 15 т. 
в) за степен магистър, пряко свързана с определената ДОД - 20 т. 
г) за наличие на допълнителна професионална квалификация в областта на определената ДОД, /напр. професионално-квалификационна степен, специализации, следдипломни квалификации, доктор и др. научни степени/ -  добавят се 5 т.  
При повече от един преподавател крайният брой точки се формира като средноаритметична стойност, като сборът от общия брой точки на предложените преподаватели се разделя на броя предложени преподаватели.
(2) Професионален опит на преподавателите, които ще осъществяват определената ДОД в съответната детска градина- максимален брой точки 15. 
Максималният брой точки се образува по следните показатели: 
а) до 3 години - 5 т.; 
б) над 3 години - 10 т.; 
в) над 10 години - 15 т. 
При повече от един преподавател крайният брой точки се формира като средноаритметична стойност, като сборът от общия брой точки на предложените преподаватели се разделя на броя предложени преподаватели.
(3) Ресурсно обезпечаване на определената ДОД - максимален брой точки 30. Максималният брой точки се образува по следните показатели: 
а) осигурени учебни помагала за съответната възраст, които са за сметка на кандидата - 15 т. 
б) материално-техническо обезпечаване на обучението, което е за сметка на кандидата - 15 т. 
(4) Цена на определената ДОД за обучение за едно занятие според възрастта на детето - максимален брой точки 10. 
Броят точки се определя по следната формула: 
Цена на ДОД =      Най-ниската предложена цена_ х 10 =
          Цената, предложена от съответния участник 
 (5) Социална отговорност /деца, ползващи безплатно обучение/ - максимален брой точки 15. 
Максималният брой точки се образува по следните показатели: 
(а) дете с починал/и родител/и - 4 т.; 
(б) дете със специални образователни потребности - 5 т.; 
(в) когато две деца от едно семейство, включени в една и съща ДОД, таксата за второто дете се заплаща с 50 на сто намаление - 3 т. 
(г) дете с изявени дарби в областта на определената ДОД /до 10 % от записаните деца/ - 3 т.
(6) Представени референции:
(а) при липса на рефернеции за участника – 0 т.;
(б) до три предоставени референции – 3 т.;
(в) до пет предоставени референции – 5 т. 

5. Комисията класира офертите на кондидатите по низходящ ред, съобразно критериите за оценка – 17.10.2024-18.10.2024г.
6. Директорът на детската градина издава заповед за определяне на спечелилия конкурса кандидат - в срок от 3 работни дни – от 21.10.2024-23.10.2024г.,
· Заповедта се връчва лично срещу подпис или с препоръчано писмо с обратна разписка на всички участници.
· Заповедта подлежи на обжалване по реда на Административнопроцесуалния кодекс и чл. 259, ал. 2, т. 6 от Закона за предучилищното и училищното образование. След изтичане на 14-дневния срок за обжалване директорът сключва договор със спечелилия конкурса участник.
7. Заповедта на Директора за класиране на всички участници в конкурса се обявяват на интернет страницата на детската градина със заличени лични данни на физическите лица.


